জ্যাক ব্ল্যাকহাম
জন ম্যাককার্থি ব্ল্যাকহাম (ইংরেজি: Jack Blackham; জন্ম: ১১ মে, ১৮৫৪ - মৃত্যু: ২৮ ডিসেম্বর, ১৯৩২) ভিক্টোরিয়া প্রদেশের ফিটজরয় নর্থে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের দায়িত্ব পালন করেছেন। পাশাপাশি ডানহাতে ব্যাটিংয়ে পারদর্শীতা দেখিয়েছেন তিনি। এছাড়াও তিনি অস্ট্রেলিয়া দলকে নেতৃত্ব দিয়েছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের প্রতিনিধিত্ব করেন ‘জন ব্ল্যাকহাম’ নামে পরিচিত জ্যাক ব্ল্যাকহাম।